Odpočet harmonogramu opatrení vyplývajúcich zo Súhrnnej monitorovacej správy o pripravenosti Slovenska na členstvo v EÚ 
zo dňa 5. novembra 2003 – stav k 31. decembru 2004

Dňa 25. februára 2004 vláda SR uznesením č. 148/2004 schválila Aktualizáciu a odpočet harmonogramu opatrení vyplývajúcich zo Súhrnnej monitorovacej správy o pripravenosti Slovenska na členstvo v EÚ zo dňa 5. novembra 2003 – stav k 15. februáru 2004. Na základe podkladov rezortov bol vypracovaný ďalší, už posledný odpočet harmonogramu opatrení – stav k 
31. decembru 2004.  

Nesplnené úlohy zo strany ústredných orgánov štátnej správy k 31. 12. 2004:

1.	Zosúladiť s acquis oblasť klasifikácia dreva (MP SR), kozmetické výrobky (MZ SR), motorové vozidlá (MDPT SR) T: 1.4.2004
2.	Prijať zákon o verejnom zdravotníctve vrátane vykonávacích predpisov (MZ SR), T: 1. 1. 2005 
3.	Prijať zákon o zahraničných Slovákoch	(podpredseda vlády SR pre legislatívu, splnomocnenec vlády SR pre zahraničných  Slovákov), T: 1.6.2004
4.	Prijať návrh novely zákona č. 10/1996 Z. z. o kontrole v štátnej správe (ÚV SR), T: 1.6.2004. 

Zákony schválené NR SR:

•	zákon o uplatňovaní zásady rovnakého zaobchádzania a ochrane pred diskrimináciou a o zmene a doplnení niektorých zákonov
•	zákon o ochrane nefajčiarov
•	zákon o znalcoch, tlmočníkoch a prekladateľoch a o zmene a doplnení niektorých zákonov 
•	novela zákona č. 184/2002 Z.z. o vodách a o zmene a doplnení niektorých zákonov 
•	novela zákona č. 634/1992 Zb. o ochrane spotrebiteľa
•	novela zákona č. 99/1963 Zb. Občianskeho súdneho poriadku
•	nový zákon o súkromných veterinárnych lekároch a o Komore veterinárnych lekárov
•	zákon o európskom zatýkacom rozkaze
•	novela Obchodného zákonníka 
•	novela zákona o  chemických látkach a  chemických prípravkoch
•	novela zákona č. 358/2003 Z. z. o obchodných reťazcoch
•	zákon o mierovom využívaní jadrovej energie (atómový zákon) 
•	zákon o zdravotnom poistení (zákon o zdravotnom poistení a o zmene a doplnení zákona č.95/2002 Z.z.)
•	nový zákon o zdravotníckych povolaniach a o stavovských organizáciách v zdravotníctve
•	novela zákona č. 566/2001 Z. z.  o cenných papieroch a investičných službách a o zmene a doplnení niektorých zákonov
•	nové zákony o energetike 
•	nový zákon o konkurze a reštrukturalizácii
•	zákon o podmienkach prevádzky vozidiel v premávke na pozemných komunikáciách a o zmene a doplnení niektorých zákonov

Zákony, ktoré boli prerokované a schválené vládou SR, nachádzajú sa v NR SR:

•	rekodifikácia trestného zákona 
V LRV bol trestný zákon schválený dňa  8.3.2004. Vláda schválila návrh trestného zákona dňa 21. 4. 2004 a  dňa 12. 5. 2004 prešiel prvým čítaním NR SR, momentálne sa nachádza v druhom čítaní. 
•	rekodifikácia trestného poriadku
V LRV bol trestný poriadok schválený dňa 16.3.2004. Vláda schválila návrh trestného poriadku dňa 26. 5. 2004.Dňa 17. 6. 2004 prešiel prvým čítaním v NR SR, momentálne sa nachádza v druhom čítaní. 
•	novela zákona č. 428/2002 Z.z. o ochrane osobných údajov (podpredseda vlády SR pre európske záležitosti, ľudské práva a menšiny, Úrad na ochranu osobných údajov) 
22. septembra 2004 bol návrh zákona schválený na rokovaní vlády SR, momentálne sa nachádza v druhom čítaní v NR SR.
•	zákon o prístupe na železničnú infraštruktúru (zapracovaný v novele zákona NR SR 
č. 164/1996 Z.z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov) (MDPT SR)
Zákon bol predložený na rokovanie vlády SR dňa 18. 8. 2004 a následne z rokovania stiahnutý. Po schválení vo vláde dňa 3. 11. 2004 bol návrh zákona predložený na rokovanie NR SR. V súčasnosti je návrh zákona zaradený do druhého čítania.
•	zákon o verejných vodovodoch a verejných kanalizáciách
Návrh zákona bol schválený vládou SR dňa 29. 11. 2004 a následne predložený na rokovanie NR SR s predpokladaným termínom účinnosti 1. 3. 2005.

Zákony, ktoré neboli prerokované a schválené vládou SR:

•	zákon o verejnom zdravotníctve vrátane vykonávacích predpisov (MZ SR)
MZ SR predloží návrhu zákona na rokovanie vlády SR do 31. marca 2005..
•	zákon o zahraničných Slovákoch (podpredseda vlády SR pre legislatívu, splnomocnenec vlády SR pre zahraničných  Slovákov)
Návrh zákona o Slovákoch žijúcich v zahraničí a o zmene niektorých zákonov bol 9. 11. 2004 daný na medzirezortné pripomienkové konanie. Na základe listu p. štátnej tajomníčky MS SR č. 15499/2004/10 zo dňa 29. 9. 2004 došlo k posunu termínu na 2. 12. 2004.
Úloha uložená uznesením vlády SR č. 373/2004  nesplnená
•	novela zákona č. 10/1996 Z.z. o kontrole v štátnej správe (ÚV SR, sekcia kontroly)
Dňa 14. 7 2004  bol vypustený z programu rokovania vlády SR na návrh ministra financií.. Odvtedy návrh novely nebol znova predložený na rokovanie vlády SR..
Úloha uložená uznesením vlády SR č. 373/2004  nesplnená